Гаусон (исп: Gausón), според хрониката на отец Луис Алфонсо де Карвальо „Антики и сувенири на Княжество Астурия“ от 1613 г. е лидер и военен водач на Астурите по време на Кантабрийската война от 1-ви век пр.н.е.

След свалянето му от власт Бела Кун бяга във Виена, където е арестуван и интерниран. През юли 1920 г. е разменен срещу австрийски пленници в Русия. Там той първоначално заема ръководен пост в Крим, а след това е включен в ръководството на Коминтерна. През 1921 г. е изпратен в Германия като съветник на Комунистическата партия. Там, съвместно с анархистки групи, прави неуспешни опити да организира въоръжени бунтове. През следващите години работи за Коминтерна също и в Австрия и Чехословакия.

С решения на Комисия по досиетата от 18.12.2008 г. и от 09.12.2009 Тунтев е разкрит като щатен служител на Разузнавателното управление на Генералния щаб (РУ-ГЩ) на БНА, назначен за оперативен работник от 06.10.1973 г. Впоследствие от 09.02.1977 г. е преназначен за помощник-началник на отдел, от 19.09.1980 г. е разузнавач VI степен и от 21.09.1983 г. е разузнавач V степен.Същевременно в периода 1978 - 1986 г. е секретен сътрудник - агент на Държавна сигурност към управление III (Военно контраразузнаване - ВКР, отдел I, отделение 3, известен под псевдонима „Радев“.

Характеризира се с мека консистенция, аромат на сметана, водно съдържание – 52 ÷ 68 % и масленост – 18 ÷ 32 %. Енергийно съдържание в 100 гр. продукт : 450 - 550 кКал.

Антропологични особености на анализираните скелетни останки и образът запечатан на златното съкровище от Наги сент Миклош, разкриват хора, при които преобладават европеидните черти, примесени с някои монголоидни белези. Пример за наличие на монголоидни черти е и възстановката по череп на ичургубоила Мостич. При някои от находките, монголодни белези липсват. Палеоантропологичните находки от всички некрополи в Поволжието, Украйна и Молдова, които са приписвани на прабългари, свидетелстват за сложни етнообразуващи процеси. Това са предимно брахиокранични европеиди с леко изразени монголоидни примеси. Носителите на монголоидните елементи са основно представени в мъжката част от находките, докато женските находки са с по-изразена или пълна европеидност.

Нощни пазари има из няколко района на Северна Америка, особено на Западното крайбрежие, където тайвански студентски организации създават годишни мероприятия с нощни пазари за да пресъздадат веселата атмосфера и за да отпразнуват уникалната култура на тези пазари. В Китайския квартал в Сан Франциско, голям нощен пазар с почти сто сергии се организира всяка събота през есента. В Китайския квартал във Ванкувър, Британска Колумбия, големи нощни пазари се събират всеки петък, събота и неделя от май до септември. Нощният пазар в Санта Анита Парк, Аркадия (предградие на Лос Анджелис) е считан за най-големият нощен пазар в САЩ.